Sesongen 2009 spilte Mandalskameratene i 2. divisjon avdeling 1. Klubben stilte et svært ungt mannskap hvor man ønsket at så mange talenter som mulig ville få utviklet og vist seg fram i 2. divisjon. Målet om spill i Adeccoligaen ble midlertidig satt på vent. 2009 ble likevel et skuffende år og klubben rykket ned til 3. divisjon etter å ha endt på 13.-plass med seks poeng opp til sikker plass. I cupen ble Mandalskameratene slått ut av Sandnes Ulf allerede i første runde.